钦定古今图书集成/理学汇编/学行典/第258卷 > 荣启期
## 钦定古今图书集成/理学汇编/学行典/第258卷 > 荣启期

按《高士传》：“荣启期者，不知何许人也，鹿裘带索，鼓琴
而歌。孔子游于泰山，见而问之曰：‘先生何乐也’？对曰：
‘吾乐甚多，天生万物，唯人为贵，吾得为人矣，是一乐
也；男女之别，男尊女卑，故以男为贵，吾既得为男矣，
是二乐也；人生有不见日月，不免襁褓者，吾既已行
年九十矣，是三乐也；贫者士之常也，死者民之终也’”，
居常以待终，何不乐也。

===荷蒉===按《高士传》：“荷蒉者，卫人也，避乱不仕，自匿姓名。孔子
击磬于卫，乃荷蒉而过孔氏之门，曰：‘有心哉，击磬乎’！
既而曰：‘硁硁乎莫己知也，斯已而已矣。深则厉，浅则
揭’。孔子闻之曰：‘果哉，末之难矣’。”